Darwin Károly emlékezete. 
87 
De ellenesei Darwin tanainak becsét nem csökkenthetik, 
mert tudományos eredményeinek igazságát, a nagyközönség 
mihamarabb magáévá tette s azokat a kertészetben és a 
gazdaságban alkalmazva a termőnövények és házi állatoknak 
keresztezés által való nemesítése révén gazdasági terményeinek 
értékét fokozatosan emelték. 
Tagadhatatlan azonban, hogy a fajok fejlődési képességét 
már a Darwin előtti természetbúvárok felismerték. Linné is 
Systema naturae cimű művében, mint első, nemcsak hogy 
bastardokat, válfajokat és fajokat különböztetett meg, de ezeket 
nemekbe, a nemeket osztályokba, az osztályokat pedig orszá- 
gokba osztotta be. Az embert is az állatok közé, a homo 
nembe sorolta „Homo sapiens diurnus“ faj névvel, utána 
pediglen, mint a homo nem második faját a csimpánzot, 
„Homo Troglodytes nocturnus“ név alatt emliti. így Linné 
csak azon tapasztalat alapján cselekedhetett, hogy ő is felis- 
merte a faji fejlődésnek és származtatásnak valóságát. 
Ha a fajok származtatását és tovafejlődését tagadnunk 
nem lehet, úgy viszont el kell, hogy ismerjük egyes fajoknak 
áll hatosságát, változatlanságát. Ilyen állhatatos fajok az ende- 
mikus fajok, pl. a Nymphea thermalis a Püspökfürdő melletti 
Pece patakból, vagy a kitribelia vitifolia Szerémből. 
Ilyen feltűnő, a harmadkorból reánk származó, tehát ma 
is élő relicták leginkább kimutathatók az egysejtű véglények- 
hez a protophytákhoz sorolt kovamoszatok vagy Bacilláriák 
között. így pl. a tengerben élő Auliscus nemből mai napig 
77 fajt ismerünk. Ezek közül kihalt 53 faj, élő 37. Az élők 
közül a harmadkorból reánk maradt, vagyis a harmadkori 
rétegekben, mint fossd ásatag kimutatható 13, tehát az összes 
ismert 77 Auliscus fajnak 17 százaléka. 
Ezen nagy százalék! szám tehát világosan bizonyltja, 
hogy léteznek fajok, melyek a faj eredeti jellegét millió éven 
át mai napig megtartják. 
Távol állok attól, hogy ezen kitérésemmel a halhatatlan 
Darwin érdemein csorbát szándékoznék ejteni, hanem igenis 
kivánom, akadjon minél több hasonló nagy szellemű utódja, ki 
a természettudományoknak annyit adjon, mint Darwin !“ (Éljen). 
Az elnöki megnyitót Bittera Károlynak, a pozsonyi 
